KDebugDialog
El és un diàleg per a gestionar missatges de diagnosi en temps d'execució. Compta amb un ús senzill i un mode complet.
Per tal que tots els canvis tinguin efecte Inhabilita tota la sortida de depuració haurà d'estar sense marcar.
Només per a les aplicacions que utilitzen la biblioteca kdelibs4support del Frameworks.
kDebug() ja no s'utilitza en el Frameworks 5, en favor del registre per categories integrat a les , vegeu QLoggingCategory. Utilitzeu el programa kdebugsettings per habilitar/inhabilitar el qCDebug.
Mode simple 	 Si simplement inicieu kdebugdialog5, veureu una llista d'àrees que es poden inhabilitar o habilitar. Una crida kDebug (àrea) en el codi només mostrarà alguna cosa en l'eixida de depuració si aquesta àrea està habilitada.
Tingueu en compte que kWarning, kError i kFatal sempre apareixeran, pel qual val a dir que NO estan controlats per aquest arranjament.
Introduïu una cadena coincident en el quadre de Cerca a la part superior de la llista, això us permetrà filtrar les àrees que es mostren a la vista de llista. Useu els botons sota de la llista per seleccionar o desseleccionar tots els ítems de la vista (les altres àrees no tenen efecte) o canviar l'eixida de depuració per a un sol element amb la casella de selecció davant seu.
Mode complet 	 Si inicieu amb kdebugdialog5 --fullmode, aleshores podreu definir per separat cada nivell de severitat del que s'hauria de fer amb els missatges de diagnosi en aquest nivell, i el mateix per a cada àrea de depuració.
En el mode complet, primer haureu de seleccionar l'àrea de depuració en la qual esteu interessat des de la llista a l'esquerra del diàleg utilitzant el quadre de cerca a la part superior de la llista.
Independentment podeu establir l'eixida per a diversos tipus de missatges:
Informació
Avís
Error
Error fatal
Per a cadascun d'aquests tipus podeu establir el següent:
Sortida a: 	 En aquest quadre combinat, podeu escollir a on s'hauran de dirigir els missatges de l'eixida. Les possibilitats són: Fitxer, Quadre de missatge, Intèrpret d'ordres (significa stderr) i Syslog. Si us plau, no dirigiu els missatges amb errors fatals cap al syslog a menys que sigueu l'administrador del sistema. L'eixida per omissió és Intèrpret d'ordres.
Nom del fitxer: 	Això només està habilitat quan heu escollit Fitxer com a eixida i serveix per a proporcionar el nom d'aquest fitxer (el qual s'interpreta com a relatiu cap a la carpeta actual). El nom per omissió és kdebug.dbg.
A part d'això, també podeu marcar la casella de selecció Atura per errors fatals. En aquest cas, si es genera un missatge de diagnosi amb un nivell de gravetat KDEBUG_FATAL, l'aplicació avortarà amb un senyal SIGABRT després de generar el missatge.
Quan tanqueu el diàleg prement D'acord, les vostres entrades seran aplicades immediatament i desades en $XDG_CONFIG_HOMEkdebugrc (per omissió és ~/.config/kdebugrc). Si premeu Cancel·la, les vostres entrades seran descartades i es restauraran les antigues.
Crèdits a Kalle Dalheimer per la versió original del
Traductor de la documentació: